దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
జీవితం ఫైట్ చేయడం నేర్పింది.. వెనక్కు లాగే బ్యాచ్‌ను పట్టించుకోను: విజయ్
ఒక్కసారి ఏదైనా చేయాలనుకుంటే.. దాన్ని ఎలాగైనా సాధిస్తానంటున్నాడు హీరో విజయ్ దేవరకొండ. విశాఖలో జరిగిన గీత గోవిందం మూవీ ప్రీ రిలీజ్ ఈవెంట్‌లో విజయ్ కాస్త ఎమోషన్ అయ్యాడు.
Samayam Telugu | Updated:
Aug 12, 2018, 10:04PM IST
ఒక్కసారి ఏదైనా చేయాలనుకుంటే.. దాన్ని ఎలాగైనా సాధిస్తానంటున్నాడు హీరో విజయ్ దేవరకొండ . విశాఖలో జరిగిన గీత గోవిందం మూవీ ప్రీ రిలీజ్ ఈవెంట్‌లో విజయ్ కాస్త ఎమోషన్ అయ్యాడు. విశాఖలో ఈవెంట్ చేయాలని ఎప్పటి నుంచో అనుకున్నాం.. అందుకే నిర్మాత అరవింద్‌గారిని అడిగి పెట్టుకున్నామన్నారు. రెండు మూడు రోజులుగా జరుగుతున్న పరిణామాలు చూసి కాస్త బాధగా అనిపించింది.. ఇక్కడికి వచ్చి హాయ్ చెప్పి వెళ్లిపోవాలనుకున్నా.. కాని అభిమానుల ఉత్సాహం చూసి ఎనర్జీ వచ్చిందన్నారు. తెర వెనుక ఎంత కష్టాపడ్డామో అందరికి తెలుసు.. కాని పైరసీ వల్ల కొంత బాధ కలిగిందన్నారు.
కొంతమంది పైరసీ చేస్తున్నారు.. ఆన్‌లైన్‌లో పెడుతున్నారు.. పైరసీ అంటూ పబ్లిసిటీ కోసమే ఇదంతా చేస్తున్నామని కొందరు ప్రచారం చేస్తున్నారన్నాడు విజయ్. ఇలా వెనక్కు లాగే బ్యాచ్‌కు ఒక్కటే చెప్పాలనుకుంటున్నా.. జీవితంలో మొదటి నుంచి గుర్తింపు కోసం ఫైట్ చేస్తూనే ఉన్నా.. ఫైట్ చేయడమే జీవితం నేర్పించిందన్నారు విజయ్. ఎలాగైనా అనుకున్నది సాధిస్తా.. ఎవరి గురించి పట్టించుకోనన్నారు. ‘నేను ఏం అనుకుంటున్నానో.. అదే ఫ్యాన్స్‌కు ఇవ్వాలనుకుంటున్నా.. అందరూ సినిమాకు వెళ్లి ఎంజాయ్ చేయాలనేదే నా కోరిక’అన్నారు.